CELEX: 62009TN0352
Language: da
Date: 2009-09-14 00:00:00
Title: Sag T-352/09: Sag anlagt den 14. september 2009 — Novácke chemické závody mod Kommissionen

7.11.2009   
            
            
               DA
            
            
               Den Europæiske Unions Tidende
            
            
               C 267/77
            
         Sag anlagt den 14. september 2009 — Novácke chemické závody mod Kommissionen
   (Sag T-352/09)
   2009/C 267/138
   Processprog: engelsk
   
      Parter
   
   
      Sagsøger: Novácke chemické závody, a.s. (Nováky, Den Slovakiske Republik) (ved lawyer A. Černejová)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Den anfægtede beslutning annulleres for så vidt angår sagsøgeren, således at den bøde, der er pålagt sagsøgeren, ophæves.
            
         
               —
            
            
               Subsidiært ophæves den bøde, der er pålagt sagsøgeren i henhold til beslutningens artikel 2, eller i det mindste nedsættes den bøde, der er pålagt sagsøgeren, væsentligt.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med dette søgsmål har sagsøgeren nedlagt påstand om annullation af Kommissionens beslutning af 22. juli 2009 (sag COMP/F/39.396 — kalcium og magnesium reagenser til stål- og gasindustrien), hvorved Kommissionen fastslog, at sagsøgeren sammen med andre virksomheder havde tilsidesat artikel 81 EF og EØS-aftalens artikel 53 gennem markedsopdeling, kvoter, fordeling af kunder, prisfastsættelse og udveksling af følsomme kommercielle oplysninger mellem leverandører af kalciumkarbid og magnesium granulater. Subsidiært har sagsøgeren nedlagt påstand om ophævelse eller nedsættelse af den bøde, som sagsøgeren blev pålagt i henhold til artikel 31 i Rådets forordning (EF) nr. 1/2003.
   Søgsmålet er støttet på følgende anbringender:
   
                
            
            
               Sagsøgeren har for det første gjort gældende, at Kommissionen ved at pålægge sagsøgeren en uforholdsmæssig stor bøde har tilsidesat principperne om proportionalitet og ligebehandling, der hører blandt de almindelige fællesskabsretlige principper.
            
         
                
            
            
               Sagsøgeren har for andet gjort gældende, at Kommissionen undlod at foretage en undersøgelse af sagsøgerens evne til at betale bøden og risikoen for, at bøden kunne medføre sagsøgerens konkurs. Sagsøgeren har særligt gjort gældende, at Kommissionen har tilsidesat væsentlige formforskrifter, ikke behørigt undersøgte de beviser, der er fremlagt af sagsøgeren, vedrørende den overhængende risiko for en konkurssag, såfremt Kommissionen pålægger sagsøgeren en bøde. Det er således gjort gældende, at Kommissionen begik en åbenbar bedømmelsesfejl ved det manglende bevis for, at der foreligger den ovennævnte risiko, og den manglende anvendelse af punkt 35 i retningslinjerne over for sagsøgeren.
            
         
                
            
            
               Sagsøgeren har for det tredje anført, at fastsættelsen af den bøde, som er blevet pålagt sagsøgeren, umiddelbart vil betyde, at sagsøgeren går konkurs, og eliminere sagsøgeren som konkurrent på det relevante marked. Kommissionen har dermed ifølge sagsøgeren tilsidesat artikel 3, stk. 1, litra g), EF, ved at fordreje eller udelukke konkurrencen på det relevante marked.